b'\n_START_ARTICLE_\nUro\xc5\xa1 Skaleri\xc4\x8d\n_START_SECTION_\nPriznanja\n_START_PARAGRAPH_\nS sodelavci je leta 1984 prejel nagrado Sklada Borisa Kidri\xc4\x8da za raziskave zobne sklenine z metodo elektronske paramagnetne resonance. Vzdr\xc5\xbeuje aktivne stike z ameri\xc5\xa1kimi raziskovalnimi ustanovami, ki omogo\xc4\x8dajo prodor \xc5\xa1tudentov in drugih raziskovalcev v tujino, za kar je leta 1997 prejel naziv ambasador Republike Slovenije v znanosti. Leta 2016 je bil nagrajen \xc5\xa1e s Zoisovo nagrado za \xc5\xbeivljenjsko delo._NEWLINE_Leta 2009 je bil kot prvi stomatolog sprejet za rednega \xc4\x8dlana Slovenske akademije znanosti in umetnosti, kjer od 2014 deluje kot glavni tajnik.'